Document ID: /roh_data/filtered/fineweb-2-filterrobots_roh.jsonl.gz/36800

Fachstelle Langsamverkehr
Servetsch per il traffic betg motorisà
Servizio per il traffico non motorizzato
La Regenza ha approvà il project per la correcziun da la via da Trin davent dal spartavias Mulin fin Porclis. Sin quest traject da via curseschan savens scolaras e scolars cun velo. Lur segirezza stradala è restrenschida fermamain pervia da las stretgas relaziuns da spazi. Vitiers vegn in nausch stadi architectonic da la cuvrida da la via e da trais punts a spunda. En il rom dal project duain las trais punts a spunda vegnir renovadas, construidas da nov u remplazzadas tras mirs da sustegn. Ultra da quai duai vegnir renovada la cuvrida da la via sco er schlargià il spazi da la via cun agid d'emplenidas e da mirs da sustegn da la vart da la val. Quai permetta tranter auter da construir in vial da velo che maina vers ensi e ch'è 1,5 meters lad. Cun quest vial da velo vegni er pussibilità da cumplettar la rait, sco pretendì en il Plan sectorial Velo dal chantun Grischun. Tut en tut custa il project 5,35 milliuns francs.